
ОБЩИНСКИ СЪВЕТ
8000 Бургас, ул. „Александровска” № 26
тел.: 056/ 84 13 00; www.burgascouncil.org; e-mail: council@burgas.org

ПОСТОЯННА КОМИСИЯ ПО МОРСКО ДЕЛО И РИБАРСТВО


ПРОТОКОЛ №5

Днес, 18.03.2020 г. от 9:00 часа, в КЦ „Морско казино”, зала „Георги Баев”, се проведе заседание на Постоянната комисия по морско дело и рибарство.
На заседанието на комисията присъстваха: Георги Събев – председател, Николай Стоянов – зам.-председател и членове Живко Господинов, Ивайло Колев, Костадин Андонов, Иво Баев и Юлиян Кулев. 
Присъства още: Проф. д-р Севдалина Христова Турманова - председател на Общински съвет.
	По конкретни точки от дневния ред участие взеха Мая Русева – директор на дирекция "Стратегическо развитие", Андрей Рунчев – директор на ОП "Транспорт“.
	Заседанието откри и ръководи председателят на ПКМДР – Георги Събев. 
Със 7 гл. „за“, 0 гл. „против“ и 0 гл. „въздържал се“ се прие следния 

ДНЕВЕН РЕД

1. ОбС 08-00-9860 	Докладна записка от Димитър Николов - кмет на Община Бургас, относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас

2. ОбС 08-00-9864 	Докладна записка от Димитър Николов - кмет на Община Бургас, относно: Приемане на Наредба за изменение и допълнение на Наредбата за условията и реда за платено и безплатно паркиране на моторни превозни средства в определени зони на територията на Община Бургас, приета от Общински съвет - Бургас

3. ОбС 08-00-9887 	Докладна записка от Георги Дракалиев, Николай Стоянов, Георги Маринчев, Тодор Йосифов, Бойчо Георгиев - общински съветници от ПП ГЕРБ и Станимир Апостолов - общински съветник от СДС, относно: Наредба за изменение на Наредбата за реда и условията за ползване на спортни обекти и съоръжения, собственост на Община Бургас, предоставени за управление на ОП "Спортни имоти" 

4. ОбС 08-00-9886 	Докладна записка от Георги Дракалиев, арх.Петър Статев, Красимира Маркович, Георги Маринчев, Юлиан Георгиев, Николай Стоянов - общински съветници от ПП ГЕРБ и Станимир Апостолов - общински съветник от СДС, относно: Правилник за реда за изграждане, поставяне, преместване и премахване на паметници, монументи, паметни плочи и други на територията на община Бургас

5. ОбС 08-00-9893 	Докладна записка от Димитър Николов - кмет на Община Бургас, относно: Кандидатстване на Община Бургас с проектно предложение: “Прилагане на мерки за намаляване на морските отпадъци в Бургаския залив“ по процедура BGENVIRONMENT-2.003 „Малка грантова схема за мерки за намаляване на морските отпадъци“ по Резултат 2: „Система за оценка, мониторинг и управление на морските води" по програма „Опазване на околната среда и климатични промени“, финансирана от Финансовия механизъм на Европейското икономическо пространство (ФМ на ЕИП) 2014  – 2021

6. ОбС 08-00-9792   Искане от Б. Русимов - представител на "Организация за закрила на българските граждани", относно: Оборудване на мостика в град Бургас със спасителни съоръжения /спасителни пояси/кръгове и помощни въжета/

--------------------------------------------------------------------------------

По точка 1

ОбС 08-00-9860
Докладна записка от Димитър Николов - кмет на Община Бургас, относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас

След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по морско дело и рибарство произнесоха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------
По точка 2

ОбС 08-00-9864
Докладна записка от Димитър Николов - кмет на Община Бургас, относно: Приемане на Наредба за изменение и допълнение на Наредбата за условията и реда за платено и безплатно паркиране на моторни превозни средства в определени зони на територията на Община Бургас, приета от Общински съвет - Бургас

Андрей Рунчев – директор на ОП "Транспорт“ представи докладната записка, като разясни, че тя е в отговор на постъпили заявления от граждани, които изразяват желание зоната за платено паркиране да се разшири в кв. „Възраждане“ и кв. „Братя Миладинови“.
Георги Събев коментира, че според него това не е правилният метод за решаване на проблема с паркирането. Решението според него е изграждането на многоетажни паркинги. Живко Господинов сподели, че е съгласен с мнението на Георги Събев и единственото решение на проблема е изграждането на нови паркинги. 

След като се запознаха с докладната записка и в резултат на явно гласуване, с 4 гл. "за", 1 гл. "против" и 2 гл. "въздържали се", членовете на Постоянната комисия по морско дело и рибарство произнесоха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------
По точка 3

ОбС 08-00-9887
Докладна записка от Георги Дракалиев, Николай Стоянов, Георги Маринчев, Тодор Йосифов, Бойчо Георгиев - общински съветници от ПП ГЕРБ и Станимир Апостолов - общински съветник от СДС, относно: Наредба за изменение на Наредбата за реда и условията за ползване на спортни обекти и съоръжения, собственост на Община Бургас, предоставени за управление на ОП "Спортни имоти"

Николай Стоянов разясни, че целта е да се прецизира работата на комисията, която ще има следните прерогативи: разглеждане на подадените заявления от бургаски спортни клубове за ползване на обекти и съоръжения, общинска собственост; класиране на клубовете за изготвяне на график за ползване на спортната база; вземане на решения за или против прекратяване на договори с клубовете, при нарушаване на правилника за ползване на спортната база.
	 
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по морско дело и рибарство произнесоха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------

По точка 4

ОбС 08-00-9886
Докладна записка от Георги Дракалиев, арх. Петър Статев, Красимира Маркович, Георги Маринчев, Юлиан Георгиев, Николай Стоянов - общински съветници от ПП ГЕРБ и Станимир Апостолов - общински съветник от СДС, относно: Правилник за реда за изграждане, поставяне, преместване и премахване на паметници, монументи, паметни плочи и други на територията на община Бургас

Николай Стоянов представи докладната записка и разясни, че в действащия Правилник е предвиден ред за изграждане и поставяне на паметници, но не и за тяхното преместване или премахване. Стоянов каза, че целта която се поставя с предлагания проект, е по-точно уреждане на реда и условията за изграждане, поставяне, преместване и премахване на паметници, монументи, паметни плочи и други на територията на общината.
Живко Господинов сподели, че до вносителите на докладната записка е изпратено становище от общинските съветници на БСП с предложение за корекции.

След като се запознаха с докладната записка и в резултат на явно гласуване, с 5 гл. "за", 1 гл. "против" и 1 гл. "въздържали се", членовете на Постоянната комисия по морско дело и рибарство произнесоха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------
По точка 5

ОбС 08-00-9893
Докладна записка от Димитър Николов - кмет на Община Бургас, относно: Кандидатстване на Община Бургас с проектно предложение: “Прилагане на мерки за намаляване на морските отпадъци в Бургаския залив“ по процедура BGENVIRONMENT-2.003 „Малка грантова схема за мерки за намаляване на морските отпадъци“ по Резултат 2: „Система за оценка, мониторинг и управление на морските води" по програма „Опазване на околната среда и климатични промени“, финансирана от Финансовия механизъм на Европейското икономическо пространство (ФМ на ЕИП) 2014  – 2021

Мая Русева – директор на дирекция "Стратегическо развитие" разясни, че основната цел на проекта е да се намалят количествата на морски отпадъци в Бургаския залив. Русева уточни, че се предвиждат инициативи за почистване на отпадъци от повърхността и морското дъно, както и образователни кампании. 

След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по морско дело и рибарство произнесоха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------
По точка 6

ОбС 08-00-9792
[bookmark: _GoBack]Искане от Б. Русимов - представител на "Организация за закрила на българските граждани", относно: Оборудване на мостика в град Бургас със спасителни съоръжения /спасителни пояси/кръгове и помощни въжета/

Георги Събев изрази мнение, че оборудването на мостика на Бургас със спасителни помощни средства, като пояси, въжета и други, е абсолютно наложително. Той предложи те да се разположат на  4 места за да може да се реагира бързо при необходимост. Събев уточни, че е нужно поставянето на такива съоръжения и на Морска гара, както и на другите пристанища, отворени за достъп и любимо място за разходки на гражданите.

След като се запознаха с искането и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по морско дело и рибарство произнесоха следното

РЕШЕНИЕ:

Подкрепя искането.
---------------------------------------------------------------------------------------


ПРЕДСЕДАТЕЛ: ………………………
							                    (Георги Събев)
ПРОТОКОЛИСТ: ………………………
	  	       (Красимира Августова)

